Marie-Louise von Franz

Marija-Luiza fon Franc (Marie-Louise von Franz, 1915 m. sausio 4 d. – 1998 m. vasario 18 d.) – Šveicarijos psichologinė, analitinės psichologijos atstovė.

 Biografija 
Gimė Miunchene, austrų karininko barono Ervino Gotfrido fon Franco (Erwin Gottfried von Franz) šeimoje. 1919 m. su šeimą persikėlė į Šveicariją (Reineko kaimą Sankt Galeno kantone). 1928–1933 m. mokėsi Ciūricho gimnazijoje. 1933 m. Bolingene susipažino su Karlu Gustavu Jungu. Tais pačiais metais Ciūricho universitete pradėjo studijuoti klasikinę filologiją. 1933–1935 m. lankė Jungo šiuolaikinės psichologijos paskaitas.Biography, marie-louisevonfranz.com

Nuo 1934 m. M. L. fon Franc pradėjo su K. G. Jungu užsiiminėti psichologine praktika, taip pat atsidėjo pasakų psichologinio simbolizmo tyrinėjimui. 1937 m. dalyvavo „Eranos“ konferencijoje, toliau lankė K. G. Jungo paskaitas ir seminarus. 1939 m. M. L. fon Franc suteikta Šveicarijos pilietybė. 1940 m. įgijo daktaro laipsnį.

Nuo 1941 m. tapo Ciūricho psichologų klubo nare, kur skaitė paskaitas (taip pat K. G. Jungo institute). Nuo 1951 m. skaitė paskaitas Prancūzijoje, JAV, keliavo po Graikiją, Egiptą, Tailandą, Japoniją, Kambodžą, Indoneziją, Honkongą, Singapūrą.

Nuo 1958 m., kaip ir K. G. Jungas, gyveno name-bokšte Kiusnachte (kartu su kita analitike jungiste Barbara Hana).

 Veikla 
Marija-Luiza fon Franc parašė daugiau, nei 20 knygų analitinės psichologijos tematika, kuriose nagrinėjo archetipų raišką pasakose, alcheminiuose traktatuose.von Franz, Marie-Louise, C. G. Jung Institute of Chicago K. G. Jungui vertė alcheminius tekstus – Aurora consurgens, Musaeum Hermeticum ir kt.von Franz, Marie-Anne B. (2006). Some Biographic Data on Marie-Louise von Franz, in: Emmanuel Kennedy-Xypolitas (ed.): The Fountain of the Love of Wisdom. An homage to Marie-Louise von Franz. Chiron, Illinois.

 Bibliografija 
Svarbiausi veikalai:
 Pasakų interpretavimas (The interpretation of fairy tales, 1970 m.)
 Auksinis Apulėjaus asilas (The golden ass of Apuleius, 1970 m.)
 Gralio legenda (The Grail Legend, su K. G. Jungu, 1970 m.)
 Jungo tipologija (Jung’s Typology, su Dž. Hilmanu, 1970 m.)
 Sukūrimo mitai (Creation myths, 1972 m.)
 Šešėlis ir blogis pasakose (Shadow and evil in fairy tales, 1974 m.)
 K. G. Jungas: jo mitas mūsų laikais (C. G. Jung: His myth in our time, 1975 m.)
 Alchemija: įvadas į simbolizmą ir psichologiją (Alchemy: An introduction to the symbolism and the psychology, 1980 m.)
 Psichologinis atgailos motyvas pasakose (The psychological meaning of redemption motifs in fairy tales, 1980 m.)
 Apie sapnus ir mirtį (On dreams and death, 1997 m.)
 Rinktiniai raštai (Collected Works of Marie-Louise von Franz, 28 t., 2021– m.)

 Šaltiniai 

Kategorija:Šveicarijos psichologai